b'\n_START_ARTICLE_\nIlirski Primorjan\n_START_PARAGRAPH_\nIlirski Primorjan je bil slovenski pou\xc4\x8dno politi\xc4\x8dni in zabavni \xc5\xa1tirinajstdnevnik._NEWLINE_Ilirski Primorjan je izhajal v Trstu. List je izhajal dvakrat mese\xc4\x8dno na \xc5\xa1tirih straneh. Prva \xc5\xa1tevilka je iz\xc5\xa1la 7. januarja 1866 zadnja pa 16. decembra istega leta, ko je spremenil ime in 7. januarja 1867 iz\xc5\xa1el kot Slovenski Primorec. Narodno zavzeti in publicisti\xc4\x8dno aktivni urednik Ivan Piano je v listu uveljavljal mladoslovenski politi\xc4\x8dni program. Zavzemal se je za uveljavitev sloven\xc5\xa1\xc4\x8dine v \xc5\xa1olah in uradih ter za zedinjenje vsega slovenskega naroda v politi\xc4\x8dno celoto. V istem letu je z Ilirskim Primorjanom za naklonjenost bralcev tekmoval tudi Tr\xc5\xbea\xc5\xa1ki ljudomil.'